แถลงการณ์สมาคมผู้หญิงเพื่อสันติภาพ

**PENGUMUMAN PERSATUAN WANITA UNTUK KEDAMAIAN**

Kes bunuh kemudian bakar orang Thai dalam masyarakat selatan Mukim Bachok, Daerah Bannangsetar, Wilayah Yala pada pukul 5.10 petang 6 Mei 2015/2558 berlaku peristiwa pembunuhan Encik Sanpec Kancanathep berumur 42 tahun dan Puan Nopharat Kancanathep 37 tahun di atas jalan raya dalam Mukim Kampung Tanjung, M.2, T. Bachok, Daerah Bannangsetar, Wilayah Yala. Peristiwa kejam ini dilakukan oleh beberapa orang pengganas yang tidak tahu jumlahnya. Dengan menggunakan alat senjata/pistol pengganas menembak mangsa keduanya, kemudian membakar mangsa tersebut dengan kereta pacuan empat roda sebelum melarikan diri.

Tindakan kejam ini merupakan tindakan zalim yang tidak berperi kemanusiaan, iaitu tindakan kejam terhadap mangsa yang tidak berupaya. Tindakan dan perbuatan zalim ini memberi impak yang tidak baik kepada masyarakat yang tidak berdosa yang mencari rezeki kais pagi makan pagi, kais petang makan petang yang perlu keluar rumah untuk mencari rezeki setiap hari.

Persatuan Wanita untuk Kedamaian menuntut beberapa perkara seperti berikut:

1. Pengguna alat senjata/pistol setiap bahagian perlu berhenti dari perbuatan kejam/kekejaman terhadap kanak-kanak dan wanita.
2. Kerajaan perlu bertanggungjawab dalam mencari dan memaklumkan perkara sebenar kepada masyarakat awam dengan segera dan cepat dalam kes kezaliman yang menakutkan dan menggerunkan seperti kes pembunuhan kanak-kanak dan wanita serta tindakan pembunuhan yang kejam dan zalim.
3. Memberi peluang kepada para wanita untuk ikut serta berperanan dalam menyelesaikan masalah keselamatan dan kedamaian selatan.

Persatuan Wanita untuk Kedamaian (kami damai) mengucapkan takziah kepada keluarga mangsa keganasan kali ini. Kami mengutuk tindakan kejam dan jenayah terhadap wanita. Kami juga menuntut supaya segera menguruskan proses keadilan untuk menghukum penjahat secepat mungkin. Untuk mengurangkan kecurigaan dan membina keyakinan diri dalam kehidupan harian dan mengembalikan kesejahteraan dan kedamaian kepada masyarakat selatan.

Dengan Ikhlas Mencari Kedamaian

Persatuan Wanita untuk Kedamaian

6 Mei 2015/2558